Joel Campbell

Joel Nathaniel Campbell Samuels (sündinud 26. juunil 1992 San Josés) on Costa Rica jalgpallur, kes mängib ründajana Mehhiko kõrgliiga klubis León ja Costa Rica jalgpallikoondises.

Koondisekarjäär 
2011. aasta CONCACAF-i alla 20-aastaste meistrivõistlustel jõudis ta Costa Rica noortekoondisega finaali, kus kaotati Mehhiko eakaaslastele. Campbell oli kuue väravaga turniiri suurim väravakütt.

Debüüdi Costa Rica rahvuskoondises tegi Campbell 5. juunil 2011 CONCACAF Gold Cupi turniiri esimeses alagrupimängus Kuuba vastu. Samas mängus lõi ta ka oma esimese värava rahvuskoondises.

2011. aasta Copa América teises alagrupimängus 7. juulil lõi ta värava Boliivia vastu.

2014. aasta jalgpalli maailmameistrivõistlustel lõi ta esimeses alagrupimängus 14. juunil värava Uruguay vastu.

Ta on kuulunud Costa Rica koondisse veel ka 2015. aasta CONCACAF Gold Cupil, 2016. aasta Copa América Centenariol, 2017. aasta CONCACAF Gold Cupil, 2018. aasta maailmameistrivõistlustel ja 2019. aasta CONCACAF Gold Cupil.

Saavutused 
Olympiakós 
Kreeka Super League: 2013–14
Arsenal
FA Community Shield: 2014

Välislingid 

 Joel Campbelli profiil Arsenal FC kodulehel

Costa Rica jalgpallurid
Arsenal FC mängijad
FC Lorienti jalgpallurid
Real Betise jalgpallurid
PAE Olympiakósi jalgpallurid
Villarreal CF mängijad
Lissaboni Sportingu jalgpallurid
Ligue 1 mängijad
La Liga mängijad
Primeira Liga mängijad
Serie A mängijad
Sündinud 1992